Partidul Independența cere ieșirea Poloniei din UE
Un nou partid suveranist catolic, denumit "Independenţa", cu Robert Bakiewicz printre lideri, un naţionalist cunoscut, a făcut apel la ieşirea Poloniei din UE. Printre principalele puncte ale programului politic se numără reintroducerea serviciului militar obligatoriu, promovarea unei educaţii patriotice, facilitarea accesului la arme de foc. Dar și oprirea politicilor UE referitoare la combaterea schimbărilor climatice și migrație. Acest lucru a fost anunțat de Euronews.
"Uniunea Europeană este în prezent o povară, ceva depăşit", dă asigurări Robert Bakiewicz.
UE ar putea fi o "povară"
El consideră că apartenența la UE "va fi o povară pentru economia noastră, ceea ce înseamnă că, în domeniile comercial, financiar și material, reprezintă o pierdere pentru noi, iar în sfera culturală este o distrugere completă a tuturor lucrurilor pe care Europa se baza".
Susținerea pentru UE este în declin în Polonia. Aproximativ 20% dintre polonezi sunt în favoarea ieșirii din acest proiect comun. Unii observatori explică această tendință prin controversa legată de importurile de cereale din Ucraina, precum și din cauza acțiunilor guvernului ultraconservator al (PiS).
"Din cauza lipsei de comunicare pozitivă despre UE timp de opt ani, Polonia a cunoscut versiuni antieuropene tot mai frecvente, pe care Guvernul le folosea în eşecurile sale şi exista tot mai mult «Polexit» în spaţiul informaţiilor. Acesta este motivul pentru care loc această cădere", consideră o analistă de la Alliance4Europe, Maja Mazurkiewicz.
Urmează alegerile din 7 aprilie
În 2023, polonezii au adus la putere o coaliție proeuropeană, cu Donald Tusk în frunte. După aceste alegeri, susținerea pentru UE a început să crească în Polonia. Însărcinata cu Afaceri Europene în cabinetul șefului Guvernului de la Varșovia, Magdalena Sobkowiak-Czarnecka, a declarat că filosofia Executivului este să-și definească în mod clar așteptările și motivele în rândul comunității europene. Dar și să fie capabil să construiască alianțe în centrul cărora să se afle opiniile sale.
"Filosofia Guvernului premierului Donald Tusk este să-şi definească în mod clar aşteptările şi motivele în rândul comunităţii (europene), dar şi să fie capabil să construiască alianţe în centrul cărora să se afle opiniile sale", declară Magdalena Sobkowiak-Czarnecka.
Oficialul Executivului polonez a subliniat că oricine își pune întrebări azi despre scenariul unei ieșiri a Poloniei din UE ar trebui să răspundă la o întrebare. Aceasta este: unde s-ar afla Polonia în cazul unei agresiuni precum Războiul din Ucraina, dacă țara nu ar face parte din UE și NATO.
Următoarele alegeri locale, programate pentru 7 aprilie, sunt așteptate să ofere un indiciu important despre direcția pe care polonezii doresc să o urmeze. Fie spre euroscepticism, fie spre euroentuziasm.